《再用奴字韵寄李廷吉》
宋代·王之道

霜余菊暗荷叶枯，千头喜见君家奴。
离离丹实照绿叶，不减五松官大夫。
迩来万木冻欲死，东君信到梅花须。
一枝亚竹斜照水，便觉清香无处无。
李君江南我江北，正如员峤邻方壶。
操修迥与世俗异，政事赖有神明扶。
文书甚简民甚喜，老吏往往寒无襦。
项侯秀发西楚后，作诗语带山仙癯。
愿因徐辟见孟子，折简未敢先招呼。
异时鼎社遂酣畅，会使王衍悲黄垆。

作者简介：公元一〇九三年至一一六九年字彦猷，庐州濡须人。生于宋哲宗元祐八年，卒于孝宗乾道五年，年七十七岁。善文，明白晓畅，诗亦真朴有致。为人慷慨有气节。宣和六年，（公元一一二四年）与兄之义弟之深同登进士第。对策极言燕云用兵之非，以切直抑制下列。调历阳丞。绍兴和议初成，之道方通判滁州，力陈辱国非便。大忤秦桧意，谪监南雄盐税。坐是沦废者二十年。后累官湖南转运判官，以朝奉大夫致仕。之道著有相山集三十卷，《四库总目》相山词一卷，《文献通考》传于世。